als_Latn dik_Latn ron_Latn
Izraeli arreston gjashtë pjesëtarë të njësisë së Hamasit që kishte planifikuar sulmin me bomba
Sipas raportit, ushtria izraelite ka gjetur dhjetëra kilogram squfur dhe 25 kilogram të substancës për prodhimin e improvizuar të mjeteve shpërthyese.
JERUSALEM (AA) - Agjencitë izraelite të sigurisë kanë konfirmuar se kanë gjetur njësinë e Hamasit në veri të Bregut Perëndimor, e cila kishte planifikuar kryerjen e sulmit me bombë në objektiva izraelite, transmeton Anadolu Agency (AA).
Sipas televizionit izraelit "Channel 7", Agjencia për sigurinë e brendshme të Izraelit Shin Bet me forca ushtarake arrestoi gjashtë pjesëtarë të grupit në qytetin e Qalqilya.
Sipas raportit, ushtria izraelite ka gjetur dhjetëra kilogram squfur dhe 25 kilogram të substancës për prodhimin e improvizuar të mjeteve shpërthyese. Gjithashtu, thuhet se pjesëtarët e kësaj njësisë ishin rekrutuar në Jordani, ndërsa trajnimin ushtarak kaluan në Rripin e Gazës.
Nga rezistenca palestineze Hamas, të cilën Izraeli e klasifikon si "organizatë terroriste" ende nuk kanë dhënë ndonjë koment për këtë ngjarje.
als_Latn als_Latn als_Latn als_Latn als_Latn als_Latn